ZAPISNIK

15. sjednice Vijeća Mjesnog odbora Kupinečki Kraljevec I.,
održane 21. srpnja 2022. (četvrtak),

 s početkom u 20,30 sati
Nazočni članovi Vijeća: Žarko Vučak, Ivana Pogačić, Stjepan Barić, Lucija Josipović i Darko Pereković.
Zapisnik vodi: Lidija Špišić, stručni referent za rad tijela mjesne samouprave.
Predsjedava Žarko Vučak, predsjednik Vijeća.

         Predsjednik Vijeća, pozdravlja nazočne, konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 15. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 14. sjednice.

      Bez rasprave, jednoglasno (5 “za”), Vijeće prihvaća tekst zapisnika 14. sjednice.      
      Budući da nema prijedloga za izmjenu i dopunu, Predsjednik Vijeća daje prijedlog dnevnog reda na glasovanje. 
      Vijeće je jednoglasno (5 ”za”) usvojilo slijedeći
dnevni red:
1. Prijedlog godišnjeg izvještaja o izvršenju Financijskog plana Mjesnog odbora Kupinečki Kraljevec I. za 2021.

2.       Manifestacija „Ivanje u Kupinečkom Kraljevcu“ - rasprava

3.       Inicijativa za izgradnju dječjeg vrtića - rasprava

4.       Grančarska cesta – rasprava

5.       Kamere za nadzor brzine prometa - rasprava

6.       Obavijesti, pitanja i prijedlozi

Ad 1)  Prijedlog godišnjeg izvještaja o izvršenju Financijskog plana Mjesnog odbora Kupinečki      

           Kraljevec I. za 2021.
            Predsjednik, Žarko Vučak konstatira da su članovi Vijeća u pisanom obliku primili Prijedlog zaključka, obrazlaže isti te otvara raspravu.

           Nakon kraće rasprave svih članova Vijeća, Prijedlog daje na glasovanje.

           Vijeće je jednoglasno (5 “za”) donijelo 
GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Kupinečki Kraljevec I. za 2021.

Članak 1. 

Godišnji izvještaj o izvršenju Financijskog plana Mjesnog odbora Kupinečki Kraljevec I. za 2021. sadrži:
	Broj ek. klasifik.
	OSNOVNA I POTANJA NAMJENA
	Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	813.609,00
	813.609,00
	809.781,41
	99,53

	3
	RASHODI POSLOVANJA
	813.609,00
	813.609,00
	809.781,41
	99,53

	32
	Materijalni rashodi
	813.609,00
	813.609,00
	809.781,41
	99,53

	323
	Rashodi za usluge
	730.409,00
	730.409,00
	729.718,58
	99,91

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	730.409,00
	730.409,00
	729.718,58
	99,91

	 
	ODRŽAVANJE JAVNIH POVRŠINA
	46.681,00
	46.681,00
	46.681,00
	100,00

	 
	ODRŽAVANJE NERAZVRSTANIH CESTA
	683.728,00
	683.728,00
	683.037,58
	99,90

	329
	Ostali nespomenuti rashodi poslovanja
	83.200,00
	83.200,00
	80.062,83
	96,23

	3291
	Naknade za rad predstavničkih i izvršnih tijela, povjerenstava i slično
	79.000,00
	79.000,00
	80.062,83
	101,35

	3299
	Ostali nespomenuti rashodi poslovanja
	4.200,00
	4.200,00
	0,00
	0,00


Članak 2.

Ovaj će Godišnji izvještaj o izvršenju biti objavljen na oglasnoj ploči Mjesnog odbora Kupinečki Kraljevec I.
Ad 2) Manifestacija „Ivanje u Kupinečkom Kraljevcu“ - rasprava
       Predsjednik Vijeća, Žarko Vučak iznosi da obzirom na poteškoće koje su bile u samom početku organizacije manifestacije “Ivanje u Kupinečkom Kraljevcu”, da je sve proteklo prema planu. Program je bio raznovrstan te zahvaljuje Centru za kulturu Novi Zagreb i svima koji su na bilo koji način doprinijeli realizaciji programa.

        Potpredsjednica Vijeća, Ivana Pogačić također zahvaljuje svima na angažmanu, no mišljenja je da bi program manifestacije trebalo svesti na jedan dan.
Ad 3) Inicijativa za izgradnju dječjeg vrtića - rasprava
         Predsjednik Vijeća, Žarko Vučak daje riječ potpredsjednici Vijeća budući da je ona potaknula ovu temu.
         Ivana Pogačić iznosi da bi se zemljište kod zgrade bivšeg dućana Uniona u ulici Kraljevečki brijegi moglo iskoristiti za izgradnju dječjeg vrtića budući da su tamo dvije parcele u vlasništvu Grada Zagreba i postoji rješenje za rušenje derutne zgrade. Prostor bi se trebao isparcelirati kako bi se na njemu mogao izgraditi vrtić sa jednom jasličkom i pet vrtičkih skupina prema pedagoškim standardima.
        Darko Pereković infomira članove Vijeća da na drugom dijelu ulice Ograja ima 600 m2 zemljišta koje se može iskoristiti za parkiralište dječjeg vrtića ili eventualno javni bazen.

         Žarko Vučak iznosi da su na toj parceli dva objekta, a jedan je nepotreban (hidrofor i izvorište sa 2 bazena). Mišljenja je da, ukoliko bi se ta parcela oslobodila, prostor bi bio dobar za izgradnju vrtića.

Ad 4) Grančarska cesta – rasprava
           Predsjednik Vijeća, Žarko Vučak iznosi da je projektant poslao projekat rekonstrukcije Grančarske ulice na suglasnost Sektoru za promet te priopćio da projekat izvanrednog održavanja kolnika Grančarske ulice obuhvaća izgradnju biciklističke i pješačke staze te javne rasvjete.

      Postoji problem sa širinom ceste gdje u jednom dijelu  Hrvatske vode ne daju ni milimetra, a drugi problem je što nedostaje jedan metar širine od Fragarie do Grančara, no 70% vlasnika privatnih parcela pristalo bi na širenje kolnika.
       Nadalje, navodi da za projekat izvanrednog održavanja nikad nije trebalo ishoditi suglasnosti te da nema točnu informaciju o navedenome. 

Ad 5) Kamere za nadzor brzine prometa - rasprava
           Žarko Vučak navodi da je potpredsjednica Vijeća Ivana Pogačić ponovno pokrenula inicijativu za postavljanje kamera za nadzor prometa  na dionici Brezovička – Grančarska – Kraljevečki brijegi te je s predsjednikom Vijeća Gradske četvrti Brezovica razgovarano da bi  u ovaj projekat išli zajedno sa Vijećem Mjesnog odbora Brezovica. 10 km prometnice pokrivale bi 3 kamere sa 3 kučišta budući da navedeni MO također podržava uklanjanje uspornika. Po pitanju rješavanja ove problematike došla je do podatka da se promet na ovoj prometnici od 2018. godine povećao za 8 % (brojač u Pisarovinskoj Bregani). Tražit će da Grad sufinancira ovaj projekat. Predsjednik VGČ izjavio je da je domet kamere cca 200 m, a koštala bi cca 250.000,00 kn. O navedenoj prometnoj problematici pričala je sa načelnikom PU Zagrebačke te bi bilo dobro sakupit potpise građana, odn. peticiju za uklanjanje uspornika i postavljanje kamera za nadzor prometa. 
       Žarko Vučak iznosi da je planu da se u suradnji sa predsjednikom VGČ, VMO Brezovica i Kupinečki Kraljevec I. izradi kvalitetan zaključak s kojim bi se išlo prema Gradu zajedno sa peticijom.
Ad 6)  Obavijesti, pitanja i prijedlozi
           Predsjednik Vijeća, Žarko Vučak infomira članove Vijeća da Zrinjevac nije pristao da se popravak/zamjena  žičane pletene mreže na dijelovima ograde oko igrališta s umjetnom travom i polivalentnog asfaltnog sportskog igrališta izvrši na teret pozicije održavanja javnih zelenih površina Mjesnog odbora Kupinečki Kraljevec I.
           Darko Pereković navodi da ga je ponovno kontaktirao stanovnik ulice Tratinarski put te se žalio na prebrzu vožnju. Napominje da je Vijeće u prethodnom sazivu donijelo zaljučak da se na ulazu u ulicu Tratinarski put postave prometni znakovi da je max. dopuštena brzina 40 km/h. Ujedno navodi da su stanovnici potpisali prijedlog da ulica Tratinarski put bude jednosmjerna.

           Žarko Vučak navodi da treba ispitati je li to prihvatljivo prometno rješenje.
           Stjepan Barić iznosi primjedbu na rad Zrinjevca vezano uz održavanje dječjeg igrališta u ulici Banovke. Košnja je izvršena, ali trava nije sakupljena.
            Dovršeno u 21,50 sati.
         Zapisnik izradila:

             Lidija Špišić
     KLASA:024-008/22-003/1526
     URBROJ:251-13-11-8-22-2
     Kupinečki Kraljevec, 21. srpnja 2022. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
